JohanHeinsen/ENO huggingface dataset:
Viborger Samler, 1824-11-24
Odense d. 19de Novbr. Stormen, som havde lagt sig noget i Mandags mod Aften, begyndte Tirsdag Aften paa ny med Regn og vedvarede lige til i Aftes. Derhos har Luften været, og er især i Dag ved klar Luft, saa usædvanlig mild, at Man skulde troe sig sat tilbage midt i Sommeren. Ved Skippere haves Efterretning om, at det sidstafvigte Søndag har været et meget haardt Veir under Norge.
Viborger Samler, 1824-11-24
Ribe. J Søndags og Mandags havde Vi atter her en orkanagtig Storm og høi Flod der atter gjorde betydelig Skade. Et i Aaen ved Kranen liggende Slib sled sig løs Søndag Nat, ramponerede Kranen og en Broe i Nærheden af den, flød over det ituslagne Rækværk ved Broen og strandede tilsidst paa Gaden ved Kjøbmandsenke Madame Bechs Gaard, hvorfra det Mandag Morgen, med megen Møie og Besvær, de Veir og Vind endnu rasede rædsom, blev sat ud i Aaen igjen og bedre fortøiet. Jaftes henved Kl. 8 lagde Vinden sig. Man tæller en S større, og mindre Skibe, som ere drevne op paa Engene, om beskadigede vides ikke.
Viborger Samler, 1824-11-24
Befordringer og Afgang. Under det danske Cancellie: Den 10de Novbr. er Copiist i Auctionscontoiret under den Kongelige Landsover: samt Hof- og Stadsret N. C. Amdrup, beskikket til Assistent ved bemeldte Contoir. Den 12te Justitsraad, samt Bye- og Raadstueskriver i Faaborg og Herredsskriver i Salling Herred, M. C. Leth, til Raadmand samt Bye- og Raadstueskriver i Aarhuus, Cancellieraad, samt Byefoged i Sæbye og Herredsfoged i Børglum Jerslev Herreder under Hjørring Amt, C. C. Boeck, til Herredsfoged i Eldboe Brusk og Hollmanns Herreder i Veile Amt; Politicassistent og Kystbefalingsmand i Aarhuus, C. P. Olsen til Bye- og Raadstueskriver i Faaborg, samt Herredsskriver i Salling Herred; Strandingscommissionair, Cand. juris F. Gjerulff, til Prokurator ved Underretterne i Ribe Stift.
Viborger Samler, 1824-11-24
Bekjendtgjørelser. Forfatteren af de i andre Aviser skeete Anmeldelser omet Slarn som den almindelige Mistanke skal tillægge Skylden for at Folks Bæster paa Bjerregrav Mart blive deels saarede og deels dræbte, saavelsom enhver Anden, der maatte vide Noget som kan føre paa Spor efter Gjerningsmanden anmodes her at afgive sit Bidrag til hans Opdagelse, for at han kan blive behandlet efter Loven. Og da den sammesteds fortalte mistænkelige Hændelse paa Veien gjennem Løvskal Skov ikke før, eller videre, er kommen til Politiets Kundskab, anmodes den der i Interesserede ligeledes at henvende sig hertil med sin Klage og yderligere Forklaring. Middelsom Synderlyng Herredsfogder. Viborg den 24de November 1824. Rod.
Viborger Samler, 1824-11-24
At Apotheket i Nykjøbing paa Mors ved Visitationen afvigte 9de November befandtes bragt en saa forsvarlig Tilstand, at Enhver med Tryghed kan henvende sig til det, bevidnes herved paa Embeds Vegne. Viborg den 12te November 1824. Lind, Landphysicus.
Viborger Samler, 1824-11-24
Da det kan hændes, at en Syg, der ønsker en Læges Hjelp, gjerne sparer sine egne Heste og Vogn, der, ved at hente Lægen og bringe ham tilbage, skal gaae Veien 4 Gange, saa bekiendtgjøres herved for dem der vil benytte sig af Tilbudet: at jeg, mod en billig Erstatning for Befordringen, er villig til at betjene mig af mine egne Heste og Vogn og at jeg endogsaa, uden no at frygte for at kjøre med fremmede, dog helst kjører med mine egne Heste og Vogn. Viborg den 19de Novbr. 1824. Weihe, Krigsraad og Districtschirurg.
Viborger Samler, 1824-11-24
Paa Krabbesholm pr. Skive kan faaes tilkjöbs 10,000 Stykker Hessel Baandstager for 12 Rbd., Sedler pr. 1000. Dalsgaard, Forpagtnings=Auction.
Viborger Samler, 1824-11-24
Tirsdagen den 21de December førstkommende, om Formiddagen Kl. 11, bliver Bortforpagtningen af Hovedgaarden Katholm stillet til offentlig Auction paa selve Gaarden i 8 paa hinanden følgende Aar, fra 1ste Mai des til 1ste Mai 1833 at regne, alternativ, enten med Opsigelse i Overeensstemmelse med Conditionerne, eller uopsigelig fra begge Sider i de fastsatte 8 Aar.
Viborger Samler, 1824-11-24
Hovedgaarden som er beliggende 3/4 Miil fra Kjøbstaden Grenaae, i Randers Amt, og som for sine gode Jorder og betydelige Enge noksom er bekjendt, staaer for Ager og Engs Hartkorn : 48 Tdr. 5 Skpr. 1 Fdkr. 1 Alb. samt Skovskyld: 4 Tdr. 3 Skpr. 1 Fdkr. 2 Alb. med et Areal af Ager, Eng og Overdrevsjorder m.v. tilsammen 797 Tdr. Land geometrisk Maal, der drives ved fuldt Hoverie af 35 hele og 2 halve Gaarde, foruden Huusmænd. Til Gaarden er henlagt Konge- og Kirketienden af omtrent 763 Tdr. enkelt tiendeydende Hartkorn, som hæves i Kjærven.
Viborger Samler, 1824-11-24
Den sædvanlige aarlige Udsæd paa Katholms Hovmarter, hvoraf en stor Deel er merglet, er: 75 til 90 Tdr. Rug, omtrent 30 Tdr. Byg, omtrent 60 Tdr. Havre, omtrent 20 Tdr. Boghvede og 3 Tdr. Vinterhvede, hvilken Udsæd imidlertid meget kan forøges. Til Gaarden kan holdes en Meierie=Besætning af 160 Stkr. Malkekoer foruden Opdræt, 200 Stkr. Faar, samt 8 a 10 Heste, hvilken Besætning tildeels overleveres og hvorved bemærkes, at Tyrene ere af ædel Race, ligesom ogsaa nogle af Faarene og Vædrene ere af bedste Race, herforuden overleveres fornøden Jnventarium af alle Slags samt Folkesenge m.v. Forpagtnings-Conditionerne ere henlagte til Eftersyn raa følgende Steder, nemlig: paa Statstidendens Contoir i Kjøbenhavn; hos Hr. Postmester Lundager Slagelse; hos Hr. Gjæstgiver Schalburg i Nyborg; hos Hr. Bogtrytter Hempel i Odense; hos Hr. Bogbinder Melbye i Colding; Hr. Bogtrykker Hyphoff i Ribe; Hr. Postmester Malling i Horsens; Hr. Krigsraad Ahnfeldt i Aarhuus; Hr. Amtsstuefuldmægtig Jngstrup i Viborg; Hr. Gjæstgive, Bruunnes i Aalborg; Hr. Postmester Brendstrup, i Hobroe; Hr. Gjæstgiver Rydell i Randers og Hr. Cancellieraad Aagaard i Greenaae, samt paa Katholm hos undertegnede Forvalter, der paa Forlangende foreviser Eiendommen for Liebhavere, som indbydes. Efter befaling, H. A. Petersen.
Viborger Samler, 1824-11-24
Placat. Herved bekjendtgjøres, at Onsdagen den 8de December førstkommende Formiddag Kl. 11 slet forretages, i Følge Forliig og Udlæg, offentlig Auction uldberg Præstegaard over den Kiøbs eller Jnd løsningssum Hr. Pastor Blich, nu i Vesterbølle for Uldberg Præstegaard kan tilkomme, saavelsom over Jndtægterne af Uldberg og Lynderup Sognes Præste= Korn og Qvægtiende, samt andre Jndkomster i Raadsens Aaret, forsaavidt Hr. Pastor Blich dertil er berettiget, alt efter de ved Auctionen nærmere bekjendtgjørende Conditioner, thi indbydes Lysthavende til Tid og Sted at give Møde. Hobroe den 20de Novbr. 1824. Jansen.
Viborger Samler, 1824-11-24
Auction. Hovedgaarden Kjeldgaard Hr. F. T. Trojel tilhørende beliggende i Selde Sogn, Salling Herreder, Viborg Amt, der staaer for Hartkorn, frie Hovedgaardstart 2 Tdr. 6 Skpr. 1 Fdkr. 2 Alb. med Selde Sogns Kirke-Korn- og Qvægtiende, samt Konge-Korn- og Qvægtiende af Hartkorn 24 Tdr., saa og tilhørende Veirmølle, og underliggende Bøndergods af Hartkorn 17 Tdr. 7 Skpr. 1 Fdkr. 2 1/5 Alb. bliver, ifølge Vedkommendes, paa Forlig og Udlæg grundede Begiæring stillet til Bortsalg ved 3de offentlige Auctioner der afholdes saaledes: Første Auction Onsdagen den 8de Decbr. førstkommende, Anden Auction Onsdagen den 22de samme Maaned. Tredie Auction Torsdagen den 6te Januari 1825. hver Dags Formiddag Kl. 11 de 2de første Auctioner, paa Raadstuen her i Skive, og den 3die Auction paa Kjeldgaard. Med Gaarden følger foruden de i samme værende Kakkelovne, nogen Besætning af Heste, Køer og Faar, samt endeel Avlsredskaber og Udboe, og tillige Gaardens Avl af Høe og Korn, som og det for SeldeSogns Tiender der hæves in natura, for i Aar Oppebaarne. Naar 3die Auction er afholdt bortsælges samme Dag endeel Jndboe og Løsøre, bestaaende af Meubler Sengeklæder m.v. Conditionerne erfares ved Auctionerne og ere forinden tilligemed Jordebogen og Adkomstbrevene, til Eftersyn hos Hr. Landsoverretsprocurator Otterstrøm i Viborg. Denne Bekjendtgjørelse tjener tillige til Efterretning for vedkommende Panthavere i Overeensstemmelse med Placaten af 22de April 1817. - Lysthavende indbydes. Salling Herreders Contoir i Skive den 6te Novbr. 1824. Rosenstand. Torsdagen den 9de December førstkommende, om Formiddagen Kl. 10, bliver ifølge det Høikongelige Rentekammers befaling, Villestrup Hovedgaard og Hindsted Herred Aalborg Amt ved offentlig Auction paa selve Hovedgaarden opraabt med fine tilliggende Ager-Eng- og Hedejorder, af Hartkorn Ager og Eng 22 Tdr. 2 Fdkr. samt Korntiender, som i Kjærnen oppebæres af 75 Tdr. 1 Skpr. 2 Fdkr. tiendeydende Hartkorn til Bortforpagtning i 10 Aar, fra 1ste Mai 1823 til 1ste Mai 1835 med eller uden Opsigelse, imod Afgift, paa Høibemeldte Collegiums nærmere Approbation, alternativ i Rigsbankpenge Sølv, eller i Korn, Rug, Byg og Havre, ligemeget af hvert Slags, der betales med Penge efter Viborg Stifts Capitelstaxt. Under Hovedgaarden drives 10 Vange hver paa 16 a 18 Tdr. Land ved 43 hoveriegjørende Bønder, som derforuden tilligemed Fribønderne besørge Høebjergningen. Uden for Hoveriet er 16 a 20 Tdr. Land og nogen Høeslet, der tillige følger under Forpagtningen foruden en Deel af Hovedgaardens Hauge og Boepæl i Hovedbygningen. Det Arbeide, som Huusmændene skulle forrette, overdrages ogsaa Forpagteren. Endvidere medfølger af Gaardens Besætning 2de Dragonheste og 6 Malkekoer. Conditionerne ere forøvrigt 14 Dage fra Datum til Lysthavendes Eftersyn henlagte: i Aarhuus hos Hr. Gjæstgiver Schuchany i Randers hos Hr. Gjæstgiver Ry del, i Aalborg hos Hr. Gjæstgiver Brünnes i Viborg hos Hr. Gjæstgiver Brøndum og paa Villestrup hos Forvalter Tommerup, som tillige paaviser Eiendommene, Ernstpriis den 26de Octbr. 1824. Nissen.
Viborger Samler, 1824-11-27
Nyeste Postefterretninger fra Udlandet. Madrid. 4de og 11te Novbr. Man vil vide, at Kongen har forlangt, at de franske Tropper endnu skulle blive et halvt Aar; men den franske Konge har afslaaet det og kun indvilget det paa saadanne Vilkaar 1) At de mellem Hertugen af Angouleme og Generalerne Morillo, Ballasteros o. fl. indgangne Capitulationer overholdes. 2) Et fuldkomment Amnesti, med Undtagelse af nogle faa Personer. 3) At Spa men skulle have en Repræsentativforfatning, hvis ikke, skulle 17,500 Franske blive der i Landet, hvoraf 10,000 Mand i Cadix, indtil Spanien havde betalt de 34 Mill. Fr. den skylder Frankrig for Troppernes Underhold.
Viborger Samler, 1824-11-27
Krigskommissionerne have i Maanederne August Septbr. og Octbr. ladet henrette 2500 Mennesker. Krigsministeren havde nylig befalet at alle Oppebørselsbetjente, der itte kunne skaae Troppernes Lonning tilveie, inden 24 Timer skulle dømmes at Krigsretten (det samme som at miste Livet). Denne strenge Ordre er dog nu taget tilbage.
Viborger Samler, 1824-11-27
J Escurials Slotsgaard holdtes nylig en blodig Nævekamp imellem Garden og de Kongel. Frivillige; Garden havde skjældet de Frivillige for Communeros og Frimurere og sagt, at Halvdelen af dem vare Liberaler. Uagtet Hs. Majestæt selv fra Altanen paabød Fred og Orden, fortsattes dog Kampen. Det franske Militær stod under Gevær, men saae rolig derpaa. De arresterede blot Nogle, som lode høre Oprørsskrig, De Frimurere og Communeros, som ikke selv have meldt sig som saadanne, blive nu arresterede og deres Eiendom confiskerede; denne sørgelige Lod træffer, alene i Provindserne: Leon, Asturien og Gallicien, 300 af de rigeste Godseiere og Kjøbmænd.
Viborger Samler, 1824-11-27
De Geistlige, som ere i hemmelige Selskaber, slippe dog bedre derfra. De ere befriede fra legemlige borgerlige og Penge-Straffe, men kunne ikke faae deres geistlige Beneficier tilbage, uden deres Biskop Dom efter Kirkeloven - Bøger, som stride mod Religionen og Monarkiet maae ingen eie; opdaget de, straffes det strengeligst.
Viborger Samler, 1824-11-27
J en Forordning om Udnævnelse til Stadsembeder, siger Kongen, ved at forbeholde sig Ret til deres Besættelse: At Enevælden i Spanien allene skal være i Kongens Person og at han aldrig vil taale noget, som hentyder paa Folkeregjering.
Viborger Samler, 1824-11-27
Hoftidenden lover Madrids heroiske Almue, at der paa Søn- og Festdagene skal gives dem Hane kampe til Moerskab.
Viborger Samler, 1824-11-27
Krigsministeren har befalet, at Provindsialmilitsen, skal bringes til 55,000 Mand. Trappisten, Merino og Bessieres m. fl. have tilbuden at holde Spanien i Rolighed ved de Franskes Afmarsch, naar dem blev givet frie Hænder.
Viborger Samler, 1824-11-27
Lissabon. 31te Octbr. Den 25de opdagedes her en nye Sammensværgelse, hvoraf fulgte, at et Regiments samtlige Officerer bleve Natten imellem den 26de og 27de arresterte. En kongelig Dagsbefaling giver derimod Garnisonen og Livvagten stor Berømmelse. J samme kaldes de Sammensvorne: Folk, der hyklede Ærefrygt for Kongens Person, men tillige kabalerede mod hans Regjering og Thronrettigheder. - Som man senere erfarer, har deres Hensigt været: at tvinge Kongen til en friere Forfatnings Antagelse. I Dagsbefalingen omtales Nogle"som uværdige til den Ære at bære deres Uniform, og siges derhos alle Kongens Undersaatter ere ham Lydighed skyldige, hvor høi end deres Rang monne være.
Viborger Samler, 1824-11-27
Odessa 26de Octbr. Kort førend Lord Strangford forlod Constantinopel, havde han indledt Underhandlinger for Danmark, i Henseende til Skibsfarten. paa det sorte Hav. Paskan af Ægypten trækker et Reservekorps sammen ved Cairo, og har sendt en Agent til Conslantinopel, for at tilkjendegive sin Utilfredshed med at Capudan Paska har villet drage den ægyptiske Flaade ind under sin Commando; tillige har han befalet Ismael Gibraltar, - som nu siges at ligge saaret paa Øen Cos, - at lyde hans tidlig ere befalinger.
Viborger Samler, 1824-11-27
Blandede Efterretninger. Frankrig. Forleden brød en Morder om Natten ind i Palaiet Bourbon og bibragte en Tjener udenfor General-Jntendantens Soveværelse adskillige Saar med en Ragekniv. Gierningsmanden, en af Hertugens Regnskabsførere ved Navn Fort, er siden paagrebet og foregiver, at hans Hensigt allene var at myrde sig selv. - En slem Feiltagelse!
Viborger Samler, 1824-11-27
Viinhøsten har iaar ikke været rug i Frankrig. Me dog leverer i det Hele ikke meere end en Fierdedeel at hvad der avledes ifjor, og om Boniteten er endnu heller ikke at dømme.
Viborger Samler, 1824-11-27
I Giessen blev forleden med Sværdet henrettet 5 Stratenrøvere, allesammen Borgere fra Flækken Kombach. De havde anfaldt en Post og frataget ham 14,000 Gulden. Blandt de Henrettede var en Fader og 2 Sønner.
Viborger Samler, 1824-11-27
J Franckfurt er man meget bange for at indrømme Jøderne Tilladelse at studere, og især at lægge sig efter Advocaturen.
Viborger Samler, 1824-11-27
Efterretningerne fra Rhinegnen om de der ved Oversvømmelserne foraarsagede Ødelæggelser, hvorved og saa uhyre Kornforraad ere gaaet tilgrunde have hav betydelig Indflydelse paa Kornmarkedet i Amsterdam og hævet Priserne anseeligt.
Viborger Samler, 1824-11-27
Jfølge Efterretninger fra Amsterdam har man til Makum indbragt Agterdeelen af et Skib kaldet Emma Capt. Maak, fra Bahia bestemt til Hamborg, Blandt mange andre Skibe, som den 14de f. M. vare forliiste paa den hollandske Kyst ere ogsaa norske, hvoraf Folkene dog for det meste ere bjergede.
Viborger Samler, 1824-11-27
Af Wagenseil er udgivet faldne Ministres og Feldtherrers Historie, og af en Unævnt, efter det Franske: Gallerie af alle Regenter, som ere omkomne ved Snigmord, i Slag eller paa anden voldsom Maade.
Viborger Samler, 1824-11-27
Jndenlandske Tidender. Kjøbenhavns Børs-Cours den 23de Novbr. Hamborg 2 M. 224 a vista 227. Specier 21. - Specier solgtes til 13 Mk. 14 s. Obligationer (uden Renter) 8 a 81 1/2. Nationalbanl=Obligationer (af Laanet den 4de Febr. 1320. uden Renter, 10 a 100 1/2 Rbdlr. rede Sølv eller Rbdlr. Sedler pr. 100 Rbdlr. rede Sølv. Disconto 5 pCent.
Viborger Samler, 1824-11-27
I det Asiatiske Compagnies Generalforsamling den 18de d. M., foreslog Directionen en Expedition til China i næste Foraar. Den bestandige Commission var aldeles enig med Directionen om at gjøre denne Expedition. - Efter mange Debatter for og imod blev besluttet, at det skulle bestemmes ved Ballottering. Der befandtes 81 Stemmer imod og 49 Stemmer for Expeditionen. Resultatet var altsaa, at intet Skib skal afgaae til China.
Viborger Samler, 1824-11-27
Af de 147 Candidater, som i Aar ere blevne Studentere ere dimitterede: Fra Metropolitanskolen i Kjøbenhavn 10 (2 udm. 5 Land. 3 R. ill.), Roeskilde 7 (1 udm. 4 Land 2 sk. ill.), Odense 6 (2 Land. 4 h. ill.), Ribe 4 (3 Land. 1 s. i.), Aarhuus 10 (4 Land. 6 R. i.), Kolding 21 Land. 1 Mk. ill.) Frederiksborg 9 (6 Land : 2 A. ill. 1 N. C.), Aalborg 7 (6 Land. 1 L.i.), Horsens 4 (3 Land. 1 A. ill.), Jsland 1 (h. ill.) Viborg 4 (3 Land. 1 A ill.), Nyborg, 3 (alle Land.), Slagelse 3 (2 Land. 1 L. ill. Vordingborg 3 (2 Land. 1 A. ill.), Nakskov 2 (1 Land. 1 L. ill.), Helsingøer 2 (i Land. 1 b. III.) Nyekjøbing 4 (2 Land. 2 s. ill.) Borgerdydskolerne 16 (1 udm. 14 Land. 1 Al. ill.), Randers 5 (2 Land. 3 A. ill.), Fredericia 3 (alle Land.), Herlufsholm 9 (4 Land. 5 A. ill.) andre Privatister 31 (1 udm. 12 Land. 17 A. ill. I N. C.)
Viborger Samler, 1824-11-27
Strandinger. Skibet Frue Anna, Skpr. Braderup, bestemt fra Flensborg til Lissabon, er indkommet til Terschelling med Læk og Tab af Seil m.m. Sammesteds er Skibet Margaretha, Skpr. Didrichsen, bestemt fra Amsterdam til Nakskov, strandet Natten til den 3die Novbr. Mandskabet er reddet. Skibet Ferdinand Skpr. Blume bestemt fra Kjøbenhavn til Riga, er strandet ved Libau. Paquetskibet Sabina, Skpr. Hillebrandt, bestemt fra Kjøbenhavn til Kiel, er kommet tilbage med Tab af Ankere, Toug og Seil. Skibet Argo Skpr. Schauer, bestemt fra Kallundborg til Amsterdam, er drevet paa Strand ved Kallundborg Rhed. Natten imellem den 14de og 15de dennes strandede paa Manøe Forstrand Galeasen Helene Charlotte, hjemmehørende i Randers, ført af Capt. Revsbech og ladet med 120000 Td. hvid Havre til London. 5 Mand af Besætningen, som man med Kikkert fra Sønderhoe kunde see hænge fast i Vanterne bleve reddede ved Krydsbaaden fra Sønderhoe. Af Ladningen er ved Strandingen 5 til 600 Tdr. strax udskyllet og Resten, som ganske vaade og bedærvet, vil det neppe lønne Umagen at lade bjerge; der skal ei heller være synderligt Haab om at faae Skibet udsat.
Viborger Samler, 1824-11-27
Om den heftige Orkan den 14de Novbr. om Aftenen, der efter Aviserne især har ramt Nørrejyllands nordre Egne, anføres i Aalborg Adresseavis at den især paa Liimfjorden gjorde megen Skade - Den anfører: at der ved Gjøl er kantret en Baad, hvorved en Matros og nogle fra Løgstør til Hjemsteder tilbagevendende Bønderqvinder satte Livet til. Fra Aalborg drev for 2 Ankere en Gilleleier, som strandede i en fældet Bygager osten for Sundbye, og er Dagen efter ved Hielp af Lettere bleven flot. Ved Uttrup er en Baad forliist og nogle Mand have fundet deres Grav i Bølgerne. - Til Hals var i Fredags endnu ingen Besked kommen fra Kysten, undtagen blot at Capt. Bergs Baad, nu ført af J.C. Friis, er sunken under Hov; Mandskabet i Behold. Fra Hals selv erfares at en ballastet Skonnert af Egersund Capt. O. J. Beck, som ved den stærk opgaaende Strøm kom til at ligge tværs i Vinden er derved kantret; men da han kappede sin Stormast (ved hvilken Leilighed dog nogen Skade skeete rettede Skibet sig. Skipper N. Madsen, bestemt til Mov med 16 Tønder Salt er ved Hals dreven paa Grund og Fartøiet ganske fyldt med Vand. Capt. Jens Johnsen, bestemt til Norge med Byg, drer paa Grund, tørnede mod Broen, mistede sit Roer, som endnu ikke var opfisket, og har nogle Fod Vandi Lasten. Flere Fartøier slap med ringere Skade. - Paa Landet i Omegnen skeete stor Skade ved Stormen, saaledes f. Ex. omstyrtede en ganske ny Staldbygning paa Kornumgaard i Vensyssel, hvorved 5 Heste ihjelsloges; og flere Steder skeete betydelig Skade paa Huse, og især paa Tag. - J Aalborg vil man i den heftige Storm Natten imellem Søndag og Mandag, i forrige Uge, endog have sporet Jordrystelse.
Viborger Samler, 1824-11-27
Ved Tallotteriets 1101ste Trækning i Altona den 23de Novbr. udkom følgende Nummere:
Viborger Samler, 1824-11-27
Copulerede i Viborg den 2de November. Hr. Overlærer Andreas Erslev og Jomfr. Marie Frideriche Elisabeth Dinesen.
Viborger Samler, 1824-11-27
Paa 1ste Søndag i Advent prædiker i Domkirken Hr. Catechet Lund; i Søndresogn Hr. Provst Zahrtmann
Viborger Samler, 1824-11-27
Bekjendtgjørelser. Atter har Sorgen saaret mit bedrøvede Hjerte da Gud ved en stille og rolig Død, Onsdagen den 24de Dennes, bortkaldte min ungste Søn Otto Severin Friis Baadsgaard i sin Alders 25 Aar; - Hvilket jeg ikke undlader at bekjendtgjøre for Familie og deeltagende Venner. Viborg den 27de Novbr. 1824. M. sal. Baadsgaard.
Viborger Samler, 1824-11-27
Jfølge den 20de 5, i Forordningen af 27de September 1799 om Trykkefrihedens Grændser, bekjendtgjøres herved Domsslutningen af den i den Kongelige LandsOverret samt Hof- og Stads=Ret den 13de d. M. udi Sagen: "Prokurator Knudsen som Actor, contra: suspenderet Birkedommer og Skriver ved Hirschholms Birk Landsdommer og Dr. juris Gustav Ludvig Baden, Boghandler Beelen og Bogtrykker Kjøpping, afsagte Dom, ved hvilken er tjendt for Ret: Tiltalte suspenderet Birkedommer og Skriver ved Hirschholms Birt Landsdommer Dr. juris Gastav Ludvig Baden bør have de ham allernaadigst anbetroede Embeder forbrudte, og forvises Kongens Ri lige og Lande i 3 Aar. Saa bør han og betale alle af denne Action lovlig flydende Omkostninger.
Viborger Samler, 1824-11-27
De Tiltalte Hofboghandler Beeten og Bogtryk ter P. D. Kjøpping bør for Actors Tiltale i denne Sag frie at være. At efterkommes under Adfærd efter Loven." Justits=Contoiret i den Kongelige Lands Overret, samt Hof- og Stads=Ret i Kjøbenhavn den 16de November 1824. Leining.
Viborger Samler, 1824-11-27
Da det kan hændes, at en Syg, der ønsker en Læges Hjelp, gjerne sparer sine egne Heste og Vogn, der, ved at hente Lægen og bringe ham tilbage, skal gaae Veien 4 Gange; saa bekjendtgjøres herved for dem der vil benytte sig af Tilbudet: at jeg, mod en billig Erstatning for Befordringen, er villig til at betjene mig af mine egne Heste og Vogn og at jeg endogsaa, uden just at frygte for at kjøre med fremmede, dog helst kjører med mine egne Heste og Vogn. Viborg den 19de Novbr. 1824. Weihe. Krigsraad og Districtschirurg. L. M. Mit Oplag hos Hr. J. Barscht i Viborg er nu bleven forsynet med endeel smukke Vinterkasketter, engelske Jagthuer og særdeles gode hensigtsmæssige Reisekastetter af forskjellige Sorter Skind, samt med Pelts forede Damestøvler af Fidtlæder og Sælskind, endeel smukke Kaabebesætninger og Modester, fine Voxdugs og Fløiels Kasketter i alle Størrelser. Gode Vahre og billige Priser loves Enhver, og sælges til bestemt indsatte Priser. L. Michelsen, Bundtmager i Aarhuus.
Viborger Samler, 1824-11-27
NB. J Holstebroe hos Hr. Kjøbmand 6. Fabe, er ogsaa af min Fabrik smukke Voxdugs og Fløyels Kasketter at bekomme.
Viborger Samler, 1824-11-27
Auction. Torsdagen den 30te December førstkommende Formiddag Kl. 11 afholdes paa Viborgs Raadstue 4de Auction over Consumtionsforvalter Ellermanns Stervboested No. 55 i St. Mogensgaden heri Byen, efter de ved Auctionen bekjendtgjørende Conditioner. Thi ville de Lysthavende behage at indfinde sig til Tid- og Sted. Viborgs Auctionskontoir den 26de November 1824. Gundelach.
Viborger Samler, 1824-11-27
Plakat. Mandagen den førstkommende 13de December om Eftermiddagen Kl. 3, bliver hos Thomas Jensen Kjær i Heilskou afholdt 4de Auction over hans iboende Gaard der har Hartkorn 5 Tdr. 3 Skpr. med den i Eiendommene nedlagte Rugsæd, til absolut Bortsalg, efter meget favorable Conditioner som forinden Auctionen ere til Eftersyn hos Reqvirenten Landsoverretsprokurator Ørum her i Byen. Fjends=Nørlyng Herreders Auctions-Contoir i Viborg. den 25de Novbr. 1824. F. v. Bülow.
Viborger Samler, 1824-11-27
Plakat. Mandagen den førstkommende 13de December om Formiddagen Kl. 11 bliver hos Niels Sorensen Winther paa Lundøe afholdt 4de Auction over hans iboende Gaard, der har Hartk. 2 Tdr. 4 Skpr. med den i Eiendommen nedlagte Rugsæd, til absolut Bortsalg, efter meget favorable Conditioner, der forinden er til Eftersyn hos Reqvirenten Landsoverretsprocurator Ørum her i Byen. Fjends Nørlyng Herreders Contoir i Viborg den 25de November 1824. F. v. Bülow.